Suruan

**Suruan** sanga **Suruan ni Debata** (hata Indonesia: *Malaikat*; Inggoris: *Angel*) ima sada susuruan simangot sanga tondi, na bahat adong dihaporseaan na marugamo di portibi on. Dibagasan ugamo Abrahamik, suruan on jotjot diharbishon tu surgo, ima si nadenggan pangalahona, denggan ateatena, jala gabe dalan pangalu ni jolma tu Debata sanga pe tu surgo dohot manisia.

## Etimologi
Hata suruan on (*malaikat*) mullop parjolo di hata Inggoris modern asalna sian bahaso Inggoris Kuno dohot bahaso Pransis kuno. Duansa sian hata Inggoris dohot Peransis i, rona sian bahaso Latin ima suratna "*angelus*" (arti somalna "*utusan*" sanga "*sisuruon*"), dipangke sian hata Junani ima "*ἄγγελος*", dijaha  *aggelos*, jala adong muse manuratna gabe *ángelos*. Angkup ni i, sada ahli bahaso Bolanda, RSP Beekes, mandok molo hata "ángelos" dibuat sian hata *ἄγγαρος* (*ángaros*, 'hata di Persia'). Adong muse mandok molo hata "suruan" ro na sian hata  Mycenaean dijaha "*a-ke-ro*", buktina adong di Naskah suku hata Linear B.

Lapatanan ni hata "*ángelos*" ima lapatanan sitandar Septuaginta sian  Heber sanga ''Ibrani'' *Alkitabiah mal'ākh*, na diattusi gabe "utusan" sanga *sisuruon* alai dang diantusi dohot tu pangalahona, holan lapatanan na sajo. Alai, mangihut tu Pulgata Latin, astuanna gabe dua dangka, sada nai, ima: molo hata mal'ākh sanga ángelos mangihut tu utusan manisia, saingkondo astuan nuntius sanga legatus, gabe dipangke sanga dipamasuk. Onpe, hata "suruan" mardomu tu supranatural, hata *ángelos* on gabe *angelus*, na manandahon hata "suruan" i diastuan sada "rupa" mangihut museng tu "pangalahona". Siparsalisian mangantusi sisongon on gabe dibuat bali angka pangalapatani Bibel, pangalapation Kristen dohot Jahudi, dung i muse angka sarjana modern.

## Astuan di Ugamo Abrahamik
### Jahudi
### Kristen
Suruan sanga *malaikat* ima tondi na digana ni Debata, natiturgashon mangihuti angka natinuju ni roha ni Debata, jala gabe marhalado Debata dohot mangurupi angka manisia naporsea tu Debata..

Hata "suruan" sanga "malak" (*malaikat*) ro na sian bahaso Heber ima מלאך, (dijaha: mal'akh), astuan na ima "utusan". Molo dibagasan Bibel Indonesia Terjemahan Baru artina gabe: suruan (*malaikat*), utusan, sisuruhon (*suruhan*), halak na disuru (*orang-orang suruhan*), dohot *raja*.

#### Suruan dibagasan [[Tanakh]]

Pandokan "suruan" ("malaikat") dibagasan Bibel, ima מלאך (dijaha *"malakh*"), astuan boi dipangke tingki dijaha dohot pangutusna, ima YHWH ("Jahowa"), misalna "suruan ni Jahowa", sanga "suruan ni Elohim". Panjouan na asingna ima "anak-anak Elohim".

Dung i, suruan pe dijou gabe "panjaga". Angka suruan dijou muse "tantara langit" (*tentara langit*) sanga pe Parangan ni Jahowa (soldadu "Elohim").. Parangan ni Jahowa ("Bala tentara"), di bahaso Heber disurat צבאות *Zebaot* astuanna *Yahuwah Zebaot*. Alai, YHWH (*Jahowa*) dang sarupo dohot parangan ni Jahowa, alani i, si Musa mangorai halak Heber, asa unang manomba angka parangan ni Jahowa.

#### Suruan madabu
Dimula nimulana, sude angka suruan na digana Debata, sudena burju, badia dohot denggan. Alai, adong angka suruan na mangalo sanga mambarontak tu Debata. Angka suruan namadabu i, dijouma gabe sibolis, jala boi muse adong na gabe Kerub.

### Silom
Haporseaan tu suruan, ima gabe sada naponting di ugamo Silom (*Islam*). Dibagasan Al-Quran marbahaso Arab, hata suruan disurat gabe " ملك " dijaha "malak" na ro sian hata *Malaka*, astuanna "ibana na mamaresohon" ("dia mengendalikan"), alani adong hagogoan ni angka suruan nadilehon padalanhon angka tugas tu halaki. Asal hata "malak" ima *<nowiki/>'-lk*, *l -'- k* sanga *mlk*, astuan sian sada "utusan", hombar tu hata Heber (*malʾákh*) dohot Junani (*angelos*). Dung i, pangantusan di ugamo Silom, suruan on sada tondi sian surgo, alai dang utusan tu manisia.

## Pustaha